OhtuTie-projektin kokous					 			           pöytäkirja
												
Aika:
	16.6.2004 kello 13
Paikka:
	Tietojenkäsittelytieteen laitoksen luokka C455
Läsnä:
	Jyrki Kankaanpää 
	Marianne Korpela (ohjaaja)
	Sinikka Loikkanen 
	Esa-Matti Miettinen (kokouksen sihteeri)
	Janne Nevalainen (kokouksen puheenjohtaja)
	Petteri Nurmi 
	Max Österman

Kokouksen avaus
	Puheenjohtaja avasi kokouksen kello 13.00.

Viime kokouksen jälkeen tehtyä
Janne esitteli täydennettyä sekvenssikaaviota. Sinikka kertoi yhdistäneensä Jyrkin kirjoittaman suunnitteludokumentin alkuosan ja Petterin kirjoittaman loppuosan. Esa oli lukenut määrittelydokumenttia ja tehnyt Maxin kanssa testaussuunnitelmaan testitapauksia. 

Laudatur-projektityön pyyntö saada määrittelydokumentin .tex-tiedosto
Marianne oli saanut eräältä Laudatur-projektityötä tekevältä ryhmältä pyynnön saada käyttöön OhtuTie-ryhmän määrittelydokumentin .tex-tiedosto. Päätettiin, että Petteri selvittää mihin ryhmä aikoo dokumenttia käyttää.

Tulostuskiintiöiden käyttö Aleksandriassa
Sinikka kyseli miten tulostaminen hoidetaan Aleksandriassa tulostuskiintiöiden puitteissa. Janne ja Esa kertoivat, etteivät olleet tulostaneet montaa sivua kevään aikana, ja heidän kiintiönsä luultavasti riittäisivät ryhmän käyttöön.

Muuttoon valmistautuminen
Petteri kertoi Pekka Niklanderin vastaavan muuttojärjestelyistä. Sovittiin, että Janne selvittää milloin tietokoneet tosiasiassa viedään pois laitokselta. 

Työnjako
Sovittiin, että Jyrki ja Sinikka tekevät käyttöliittymähahmotelmaa, Esa valmistelee sekä sekvenssikaaviota että testaussuunnitelmaa, Max kirjoittaa testaussuunnitelmaa ja Janne täydentää metriikkamalleja.

Marianne toivoi sekvenssikaavioon täydennyksiä muun muassa tietokannan käytön osalta.

Seuraava kokous
	Päätettiin pitää kokous seuraavana päivänä 17.6. kello 13.00 luokassa C455.

Ilmoitusasiat
Petteri ilmoitti olevansa huomisen poissa. Jyrki kertoi, ettei Aleksandriaan oltu tehty juurikaan varauksia, joten työtilojen järjestymisessä ei liene ongelmia. Jyrki sanoi myös pystyvänsä tekemään viikkojen 26-28 aikana tarvittaessa kahdeksan tunnin työpäiviä.
Kokouksen päättäminen
	Puheenjohtaja päätti kokouksen kello 13.29.

Esa-Matti Miettinen
Kokouksen sihteeri